በአማራ ክልል በአንድ ቀን ከ190 ሚሊዮን በላይ ችግኝ ተተከለ
አዲስ አበባ፡- በአማራ ክልል በሚገኙ አስራ አምስት ዞኖች በተደረገ የችግኝ ተከላ ዘመቻ በአንድ ጀንበር ከ190 ሚሊየን በላይ ቸግኞች መተከላቸውን የክልሉ መንግሥት ግብርና ቢሮ የተፈጥሮ ሀብት ልማት ጥበቃና አጠቃቀም ዳይሬክተር አስታወቀ። በአማራ ብሄራዊ ክልላዊ መንግሥት ግብርና ቢሮ የተፈጥሮ ሀብት ልማት ጥበቃና አጠቃቀም ዳይሬክተር አቶ ጌታቸው እንግዳየሁ በተለይ ከአዲስ ዘመን ጋር ባደረጉት ቃለ ምልልስ እንዳመለከቱት፤ በአንድ ጀንበር ሊተከል ታሰቦ ከነበረው 2 ነጥብ 5 ሚሊዮን ችግኞች ውስጥ ሀምሌ ዘጠኝ ቀን በተደረገው ዘመቻ ብቻ 190 ሚሊየን 734 ሺ 799 ችግኝ ተተክሏል።የተፈጥሮ ሀብት ጥበቃ የአረንጋዴ አሻራ ወቅት እንደመሆኑ በዓመቱ ወደ 174 ሺ ሄክታር መሬትን ለደንና ለጥምር ደን አገልግሎት በሚውሉ ችግኞች ለመሸፈን ታስቦ እንቅስቃሴ ሲደረግ መቆየቱን የተናገሩት ዳይሬክተሩ፤ በበጋ ወቅት ሲሠራ የቆየውን የሰነ ህይወታዊ ሥራ በስነ አካላዊ ለመሸፈን በተከናወነ ተግባር በድምሩ ወደ 1 ነጥብ 68 ቢሊዮን ችግኝ የማፍላተ ሥራ መሠራቱንም ጠቁመዋል።ግንቦት 28 በተወሰነ
መልኩ የተጀመረው የችግኝ
ተከላ ሥራ ዝናብ
በደንብ መዝነብ ሲጀመር
ተጠናክሮ መቀጠሉን ገልጸው፣
ከሁሉም የላቀው በአንድ
ቀን ተከላ ከማለዳው
አስራ ሁለት ሰዓት
እስከ ምሽቱ አስራ
ሁለት ሰዓት ድረስ
የእቅዱን 93 በመቶ
ማሳካት መቻሉን አስረድተዋል። በዘመቻውም ቀን በአጠቃላይ 4 ነጥብ 4 ሚሊየን የሚጠጋ ህዝብ መሳተፉን ገልጸው፣ በአማራ ክልል አስራ አምስቱም ዞኖች በተለይም ዝናብ በደንብ እየዘነበ በሚገኝባቸው ወረዳዎች በአጠቃላይ በአንድ ቀን ተከላ ሁሉም የህብረተሰብ ክፍሎች መሳተፋቸውን አስታውቀዋል።“በዘመቻው የአንበሳውን ድርሻ የሚወስዱት የመሬት ባለቤት የሆኑት ገበሬዎች ቢሆኑም አንድም ያልታሳተፈ አካል የለም” ያሉት አቶ ጌታቸው፣ ከክልሉ ርዕሰ መሰተዳድር ጀምሮ ትልልቅ የሃይማኖት አባቶች፤ በየአካባቢው ያሉ የመከላከያ ሰራዊት አባላት፤ የክልሉ ልዩ ኃይል እና የሚሊሻ አባላት፣ ተማሪዎችና አጠቃላይ የህብረተሰብ ክፍሎች ተሳታፊ መሆናቸውን አመልክተዋል። በቀጣይ በተጀመረው አግባብ የችግኝ ተከላ ሥራውን የማጠናቀቅ ተግባር ተጠናክሮ እንደሚቀጥል ገልጸው፣ በበጋውም ወራት የተተከሉ ችግኞችን የመንከባከብ ሥራው ሳይቋረጥ የሚቀጥልበት ሁኔታ እንደሚኖርም ተናገረዋል። እንደ አቶ ጌታቸው ገለጻ ወቅቱ ኮሮና ወረሽኝ የተከሰተበት ወቅት እንደመሆኑ “ኮረናን እየተከላከልን ችግኝ እንተክላለን” በሚል መሪ ቃል የችግኝ ተከላው እየተከናወነ ይገኛል። በከተማም ሆነ በገጠር የሚገኝ የህብረተሰቡ ክፍል፤ አንድ ዛፍ ለመትከል የሚያስችል ቦታ ያለው ሰው እንኳን ሳይቀር በችግኝ ተከላው ይሳተፋልም ብለዋል።በክልሉ አስከአሁን ከ4
መቶ ሚሊየን በላይ
ችግኝ መተከሉንም ጠቁመዋል።አዲስ ዘመን ሐምሌ 13/2012አስመረት ብስራት 